আর্থার: ব্রাজিলের তরুণ তারকা আর্থার মেলোর মধ্যে অনেকে বার্সেলোনার সাবেক তারকা জাভিকে দেখছেন। কেউ কেউ মনে করছেন তিনি ব্রাজিলের বিশ্বকাপ জয়ী তারকা টোস্টাওয়ের মতো। মাঝমাঠে দারুণ নিয়ন্ত্রন নিয়ে খেলতে পারেন তিনি। বার্সার খেলার ধরণের সঙ্গেও দ্রুত মানিয়ে নিয়েছেন এই তরুণ। আর্থার বার্সার হয়ে আস্থার প্রতিদান তার অভিষেক ম্যাচেই দিয়েছেন। টটেনহ্যামের বিপক্ষে ইন্টারন্যাশনাল চ্যাম্পিয়নস কাপে দারুণ এক গোল করেছেন তিনি। রোমার বিপক্ষেও ছিলেন বার্সেলোনা দলে।